

**Támogatási Kérelem Adatlap Szakmai Melléklete**

**A TOP-7.1.1-16-H-079-1.2 számú, „*A helyi lakosság közösségi, szabadidős, kulturális aktivitását elősegítő, támogató infrastrukturális fejlesztések megvalósítása”* című helyi felhívásra kidolgozott projektjavaslatokhoz**

*Készítette: a Szekszárdi Helyi Közösség Kiemelt Felhívást Előkészítő Munkacsoport*

Jelen segédlet a Szekszárdi Helyi Közösség Helyi Közösségi Fejlesztési Stratégiája keretében megvalósítandó, a TOP-7.1.1-16-2016-00079-1.2 számú helyi felhívásra benyújtott, ERFA forrásból finanszírozandó projektjavaslatok kidolgozása keretében elkészítendő Támogatási Kérelem Adatlap **Szakmai Mellékletének tartalmára vonatkozó tartalmi-formai elvárásokat, szempontokat foglalja össze**.

A dokumentum célja, hogy a **Helyi Támogatási Kérelem Adatlap kiegészítéseként**, **további releváns információkat nyújtson a szakmai értékeléshez** a projektötlet műszaki megalapozottságáról, megvalósíthatóságáról és fenntarthatóságáról. Fontos szempont annak alátámasztása, hogy a projekt a helyi közösség valós igényein alapul, valamint annak aktív részvételével valósul meg, szakmai tartalma alaposan kidolgozott és megfelel a támogatási szabályoknak.

**Formai elvárások**:

* **A Szakmai Melléklet terjedelme maximum 5 A4-es oldal lehet**. A dokumentumot 1,5 sorközös sortávval, Times New Roman betűtípussal, 12-es betűmérettel szükséges elkészteni.
* *(Az egyes pontokhoz (1-6.) nincs külön terjedelmi korlát, de lényeges, hogy a teljes Szakmai Melléklet ne haladja meg az 5 oldalt a beérkezett pályázatok jobb összehasonlíthatósága érdekében.)*
* A Szakmai Melléklet szerkezete az alábbi Tartalmi elvárásokban megadott fő szempontokat tartalmazza, és azokat sorszámmal ellátva, pontosan kövesse le.
* A kitöltött Adatlapon már szereplő adatokat, információkat nem kell újra megismételni a Szakmai Mellékletben!
* A Szakmai Melléklethez kiegészítő dokumentumként Függelék/ek igény szerint, opcionálisan csatolható/k. *(A Függelékek nem tartoznak bele a max. 5 oldalas terjedelembe!).*

**Tartalmi elvárások:**

A Szakmai Mellékletnek az alábbi, 1-6. főpontban, valamint az azokhoz tartozó alpontokban meghatározott tartalmi elemeket kell magában foglalnia, bemutatnia – sorszámozással ellátva.

1. **A projektgazda szervezet, ill. konzorcium esetén a partnerség minden egyes tagjának rövid bemutatása**
	* + - * 1.1. A projekt szempontjából releváns tevékenységek, feladatok, tapasztalatok kiemelése
				* 1.2. Humán kapacitások bemutatása
				* 1.3. Konzorcium esetén a konzorciumi partnerszervezetek illeszkedő saját tevékenységének, valamint a projektbeli pontos szerepének/feladatkörének rövid bemutatása
2. **A projekt szükségességének bemutatása, indokoltságának alátámasztása**
	* + - * 2.1. A fejlesztési helyszín tulajdoni viszonyainak, jelenlegi állapotának és funkciójának bemutatása
				* 2.2. A fejlesztés iránti valós helyi lakossági igények bemutatása a helyi közösség fejlesztésbe történő bevonási módozatainak ismertetésével
				* 2.3. A fejlesztés hiánypótló szerepének, élénkítő hatásainak bemutatása a város kulturális és közösségi életére
				* 2.4. A fejlesztés által a projekt célcsoportjaira gyakorolt pozitív hatás(ok) bemutatása
				* 2.5. A fejlesztés helyi identitás erősítésében betöltött szerepének bemutatása, alátámasztása
3. **A projekt kapcsolódása egyéb fejlesztésekhez**
	* + - * *Annak bemutatása, hogy a fejlesztés egy már korábban megvalósított/folyamatban lévő/tervezett beavatkozásra épül, vagy arra pozitív hatással van (amennyiben releváns).*
4. **A város kulturális-közösségi életében újszerű, innovatív projektelemek bemutatása**
5. **A környezeti fenntarthatósági szempontok érvényesülésének bemutatása**
6. **A működtetés fő jellemzőinek bemutatása**
	* + - * 6.1. A létrehozott kulturális-közösségi teret működtető szervezet, humán kapacitások stb. bemutatása
				* 6.2. Tervezett szakmai vagy társadalmi célú együttműködések, partnerségek *(amennyiben releváns)*
				* 6.3. Hosszabb távú (5 évet meghaladó) fenntarthatóságot biztosító intézkedések ismertetése